Press u RK Čelik – Sa optimizmom u novu sezonu 2019/2020 – U nedjelju u 17 h dolazi Sana 07 u Arenu - Zenicablog\nPress u RK Čelik – Sa optimizmom u novu sezonu 2019/2020 – U nedjelju u 17 h dolazi Sana 07 u Arenu\nPress u RK Čelik – Sa optimizmom u novu sezonu 2019/2020 – U nedjelju u 17 h dolazi Sana 07 u Arenu – U press centru Arene „Husejin Smajlović“ Zenica održana je press konferencija Rukometnog kluba Čelik. Povod za press je utakmica 2.kola Prve lige FBiH, grupa Sjever, između RK Čelik i RK Sana 07 iz Sanskog Mosta, početak sezone, te još neke novosti iz kluba.\nUtakmica RK Čelik – RK Sana 07 igra se u nedjelju 29.9. 2019.godine u gradskoj Areni „Husejin Smajlović“ u Zenici, centralni teren, sa početkom u 17 sati. Ulaz je tri KM.\nPrisutnim su se obratili Pane Škrbić, predsjednik kluba, Seldin Rizvanović, šef stručnog štaba u RK Čelik, te igrači RK Čelik, Faris Mrako, zamjenik kapitena tima, Mirsad Čelenka, najmlađi član seniorske ekipe.\nInače, sezona u Prvoj ligi FBiH, grupa Sjever, počela je prošlog vikenda, a rukometaši Čelika bili su slobodni u prvom kolu. U ovoj sezoni Liga broji 11 klubova i to: Krivaja (Zavidovići), Gradačac, Žepče, Krajina, Rudar (Banovići), Kakanj, Bosna TS (Tešanj), Sana 7 (Sanski Most), Sloboda 2, Čelik Junior i Čelik.\nKao uvodničar na pressu govorio je predsjednik Škrbić i osvrnuo se ukratko na završeni turnir „Zaim Kobilica“, istakao odlične ocjene za organizaciju turnira od svih učesnika, te najavio dolazak svih ekipa učesnica i na naredni turnir, koji će biti sa osam učesnika iz regiona i šire i ujedno se uklapa u proslavu 70 godina od osnivanja kluba. Govorio je i o pretplatničkim ulaznicama.\n-Želimo da omasovimo prisustvo utakmicama, a 10 KM je zaista simbolična cijena za sve utakmice. Naši aktivisti će obilazi radne organizacije, fakultete, škole i druge institucije i nuditi predplatničke karte. Uzdamo se u privrženost Zeničana svom klubu -, istakao je Škrbić i nastavlja:\nU Zenici imamo krizu posjeta sportskim događajima, a poznato je da je cilj svakog sportskog događaja dolazak publike, ako nema publike, onda sportski događaji nemaju svrhu održavanja, kaže Škrbić, ujedno pozivajući građane da dođu u nedjelju u Arenu i da podrže rukometaše Čelika.\nParalelno sa pripremama RK Čelik za predstojeću sezonu, realizuju i marketinšku kampanju. Glavni akcenat je dat na prodaju sezonskih karata po cijeni od 10 KM, te pretplatničkih VIP ulaznica po cijeni od 50 KM, koje važe do 31.decembra 2019.godine.\nO školi rukometa u RK Čelik Škrbić nam saopštava:\n– Zbog povećanja broja polaznika u Školi rukometa RK Čelika, od sada će dvije ekipe ove Škole trenirati Nedim Šehić, kao rukovodilac škole, zatim, Slaven Šijaković i Sanel Hasanović. Inače, Rukometni klub Čelik je prijavio dvije svoje ekipe iz Škole rukometa Čelik za zvanično takmičenje u rukometnoj ligi za mlade -, kazao je Škrbić.\nU vezi ciljeva u ovoj sezoni Škrbić kaže da im je cilj viši rang takmičenja, Premijer liga, a klub je pojačan sa tri nova igrača, a to su Slaven Šijaković iz RK Gračanica, te Mario Filipović i Mario Budimir iz Viteza. Stvaramo evropski Čelik, kazao je na kraju svog izlaganja predsjednik Škrbić.\n-Na sjednici Upravnog odbora Rukometnog kluba Čelik izvršena su nova imenovanja. Tako je za asistenta šefa stručnog štaba, prof. Seldina Rizvanovića, imenovan Sanel Hasanović, a za trenera u Školi rukometa RK Čelika, koja je sve veća i sve jača, imenovan je prvotimac RK Čelika Slaven Šijaković. Šijaković je inače završio Višu trenersku školu u Banjoj Luci -, saopšteno je na pressu.\nO predstojećoj utakmici drugog kola govorio je ŠSŠ Seldin Rizvanović istakavši da im je dobro došla pauza u prvom kolu za još koji trening pred novu sezonu. Kaže da su favoriti u ovoj utakmici protiv Sane 07, ali traži disciplinu u igri do kraja. Ima samo jednog povrijeđenog igrača, kapitena Adnana Begagića, a ostali su zdravi i spremni za nastup. Poziva publiku da ih podrži i da vidi njihov tim u ovoj sezoni.\nMladi igrači, Faris Mrako i Mirsad Čelenka, izdanci Čelikove škole rukometa, ističu da su favoriti u nedjeljnoj utakmici i da će ovih nekoliko utakmica do derbija sa Krivajom u Zavidovićima u petom kolu, poslužiti za uigravanje i kao test šta mogu u novoj sezoni. Smatraju da imaju kvalitet za Premijer ligu i da su među glavnim kandidatima za viši rang takmičenja.\nTagoviarena press prva liga fbih rk celik zenica rukomet sana 07 sezona ulazak zenica


Misterija Kenedijevog ubistva zasad ostaje tajna - Vijesti.me\nODLOŽENA OBJAVA KOMPLETNE DOKUMENTACIJE\nMisterija Kenedijevog ubistva zasad ostaje tajna\nAmerički predsjednik kazao je da nije imao izbora i da je bio prisiljen da prihvati izuzeće pojedinih djelova dokumenata iz objave. Edit\nDžon Kenedi (Foto: en.wikipedia.org)\nVijesti online 27. oktobar 2017, 06:41 ažurirano 2. februar 2019, 21:03\nObećana objava kompletne dokumentacije o ubistvu Džona F. Kenedija odložena je zbog uvjerenja da neke stranice ipak moraju ostati tajne.\nAmerička Nacionalna uprava za arhive i dokumentaciju odlujčila je da objavi "samo" oko 2.800 dokumenata o ubistvu bivšeg predsjednika SAD, što je otprilike 300 manje nego što ukupno ima tajnih dokumenata, prenosi Index.hr.\nSadašnji predsjednik SAD Donald Tramp kazao je prošle subote da će odobriti objavu svih tajnih dokumenata vezanih za ovo ubistvo koje je u javnosti izazvalo mnogo kontroverzi i teorija zavjere, uz obrazloženje da Amerikanci zaslužuju transparentnost.\nMeđutim, u četvrtak je prihvatio zahtjev da se javnosti ipak uskrati dio materijala, od kojih je većina u rukama FBI-ja i CIA-e, kazali su na pres konferenciji visoki zvaničnici kabineta američkog predsjednika.\nTramp je potpisao memorandum šefovima uprava i agencija u kabinetu, u kojima im poručuje da Amerikanci očekuju i zaslužuju da im vlada "osigura što je moguće veći pristup" dokumentaciji "kako bi ljudi konačno mogli da budu potpuno informisani o svim aspektima tog ključnog događaja".\nIako je po vlastitim rečima naložio da se "veo napokon podigne", pojedina državna tijela upozorila su "da određene informacije treba i dalje da ostanu nedostupne javnosti zbog nacionalne sigurnosti, zaštite pravnog poretka i pitanja vezanih za spoljnu politiku".\nAmerički predsjednik kazao je da u takvoj situaciji nije imao izbora i da je bio prisiljen da prihvati izuzeće pojedinih djelova dokumenata iz objave.\nNaložio je ipak državnim telima da u idućih 180 dana provjere sve izuzete djelove. Na kraju tog razdoblja Tramp je rekao da će tražiti da se objave sve informacije za koje službena tijela ne budu mogla podnijeti dokaze da ih treba zadržati u tajnosti.\nAmerički predsjednik Džon F. Kenedi ubijen je 22. novembra 1963. Komisija koja je istraživala ubistvo 46-godišnjeg harizmatičnog predsjednika zaključila je da ga je ubio bivši strijelac prve klase američke Mornarice Li Harvi Osvald i da je u tome bio sam, prenosi AFP.


ZZS: Direktor Distribucije u Šapcu za prve tri godine mandata kupio dva stana u Beogradu za skoro 200 hiljada evra – Podrinske\n„Tema današnje konferencije delom je poslovanje EPS-a ali delom i razmetanje i sticanje imovine funkcionera Srpske napredne stranke. EPS je u raspadu. Grčić je juče podneo ostavku, a povukao je i Zoranu Mihajlović sa sobom, ona je dan pre toga optužila prethodnog ministra, dakle opšti raspad sistema. Mi, svi građani Srbije, smo mogli da vidimo koliko košta sve nas, kada nestručni kadrovi upravljaju javnim preduzećima. Srpska napredna stranka je poznata po tome da nestručne kadrove, koji su odani stranci postavlja na rukovodeća mesta. Takođe, nije tajna da su se svi oni obogatili od 2012. godine pa na ovamo, tako da danas imamo jednu novu klasu bogataša u Srbiji koja nije postojala pre 2012. godine, a oni su se obogatili preko javnih preduzeća“ rekao je Aleksandar Mijailović, advokat i član Zajedno za Srbiju.\nMijailović se osvrnuo i na nedomaćinsko poslovanje Elektroprivrede Srbije, pa istakao da Distribucija u Šapcu sada plaća nekoliko puta više privatnoj firmi iz Novog sada, koja je dobila posao očitavanja brojila u Šapcu.\n„Prvi stan Dejan Jovanović kupio je od Bobana Birmančevića, narodnog poslanika, pa je pitanje za nadležne organe koliko Birmančević ima stanova i odakle mu stan od 100 hiljada evra. Odakle mu još dva stana koja je prijavio Agenciji za borbu protiv korupcije i odakle mu dva automobila u vrednosti od 20 do 25 hiljada evra. To su sve navodi koje treba proveriti. Ja ne očekujem da će nadležni reagovati u slučaju Bobana Birmančevića, ali ću naglasiti da će nakon promene vlasti, imovina svih političara morati da bude proverena“, zaključio je Aleksandar Mijailović na konferenciji za medije.


Dan online - Povodi: Radmila hoće drugi mandat - 2017-03-23\nPovodi SENAT UCG FORMIRAO KOMISIJU ZA SPROVOĐENJE IZBORA ZA REKTORA\nRektorka Radmila Vojvodić podnijeće danas kandidaturu za novi trogodišnji mandat na konkursu koji je upravni odbor raspisao 23. februara, saznaje „Dan” iz Rektorata Univerziteta Crne Gore (UCG). Upravni odbor je 20. februara pokrenuo postupak za izbor rektora UCG za mandatni period od 2017. do 2020. godine jer Vojvodićevoj mandat ističe 20. avgusta. Izvor „Dana” iz Rektorata kaže da je Vojvodićeva odlučila da se kandiduje kako bi sprovela reformu studija, kojoj se protivio jedan broj fakulteta i studenata. Senat UCG, kojem predsjedava Vojvodićeva, imenovao je na poslednjoj sjednici izbornu komisiju za sprovođenje postupka izbora rektora.\n– Predsjednica komisije je Gordana Paović Jeknić, kao predstavnik akademskog osoblja, a članovi su Vladan Joković, predstavnik osnivača, Martin Ćalasan, predstavnik saradnika, i Desanka Radojičić, predstavnik neakademskog osoblja. Rektorka Vojvodić zasad je jedini i najozbiljniji kandidat za drugi mandat na čelu UCG. Namjera sadašnjeg rukovodstva UCG je da sprovede izmjene na toj instituciji, počev od strategije razvoja Univerziteta i besplatnog školovanja za studente osnovnih i master studija, što smatraju velikim uspjehom. Ona će podnijeti kandidaturu i očekuje da će drugi put dobiti podršku UO i Vlade – kazali su nam iz Rektorata.\nNa pitanja koja smo juče uputili rektorki nijesmo dobili odgovor.\nPrijave se podnose u roku od 30 dana od dana objavljivanja konkursa.\nRukovodstvo UCG na čelu sa Vojvodićevom je tokom prethodnog mandata usvojilo novi model studija 3+2+3 (u trajanju osnovnih, master i doktorskih studija), kojem se u prvom redu protivio Prirodno- matematički fakultet (PMF) iz Podgorice. Uprava i profesori PMF-a su tvdili da je Vojvodićeva novim modelom studija prekršila Zakon o visokom obrazovanju.\nPrema statutu, rektor se bira na osnovu podnesenog programa razvoja Univerziteta. Rektora bira upravni odbor, iz reda redovnih profesora u radnom odnosu na Univerzitetu, u skladu sa Zakonom o visokom obrazovanju i opštim aktom.D.B.\nOdalović dekan FLU\nUpravni odbor Univerziteta Crne Gore (UCG) usvojio je kapitalni budžet za objekte za 2018. godinu, koji predviđa rekonstrukciju zgrade Tehničkih fakulteta i izgradnju sportske sale Fakulteta za sport i fizičko vaspitanje. Iz Rektorata je saopšteno da je donesena odluka o prenamjeni objekta jedan u zahvatu DUP-a za Naučno-tehnološki park u Univerzitetskom centru.\n– Data je saglasnost na predlog projektnog zadatka za izradu glavnog projekta za izgradnju fiskulturne sale Fakulteta za sport i fizičko vaspitanje u Nikšiću. Odlukom je utvrđen dio razvojno-investicione politike Univerziteta Crne Gore. Ona obuhvata sledeće projekte: rekonstrukciju toplane Univerziteta Crne Gore, rekonstrukciju zgrade Tehničkih fakulteta u Podgorici i nastavak izgradnje kompleksa Fakulteta umjetnosti na Cetinju – navode u saopštenju.\nUpravni odbor je za dekana Fakulteta likovnih umjetnosti (FLU) na Cetinju izabrao Ratka Odalovića, redovnog profesora na tom fakultetu, za mandatni period 2017–2020. godine.\n– Odalović će na dužnost stupiti 16. aprila 2017. Upravni odbor je na predlog rektorke Radmile Vojvodić izvršio izmjene i dopune Pravilnika o unutrašnjoj organizaciji i sistematizaciji radnih mjesta na Medicinskom fakultetu UCG – piše u saopštenju.D.B.


Falćineli - više od napadača\nIzabranike Dejana Stankovića u četvrtak od 18 časova i 55 minuta očekuje utakmica 4. kola grupne faze Lige Evrope protiv ekipe Genta, tima koji smo već savladali pre tri nedelje (2:1).\nOdmerili su snage naši prvotimci sa belgijskim timom pre odlaska na reprezentativnu pauzu i upisali veoma bitnu pobedu na domaćem terenu koja je rezultat dobre igre svakog pojedinca koji se našao na terenu.\nOdličnu partiju pružio je jedini italijanski fudbaler u našem timu Dijego Falćineli, koji iz utakmice u utakmicu potvrđuje da je veliko pojačanje za Crvenu zvezdu. Nije uspeo Falćineli da se upiše u listu strelaca na ovom duelu, ali je zajedno sa saigračima na fenomenalan način odrađivao zadatke koji su im postavljeni i koji su bili izuzetno korisni za čitavu ekipu.\nČinjenica da je Falćineli na utakmici protiv Genta bio drugi igrač koji je najviše pretrčao, ukupno 11.376 metara dovoljno govori o taktičkoj zamisli našeg stručnog štaba koju je napadač u potpunosti ispoštovao i doprineo i drugoj vezanoj pobedi u Evropi. Odlično se kretao Falćineli tokom čitavog duela i ostavljao veliki deo prostora, koji su njegovi saigrači iskoristili na pravi način i postigli dva gola.\nCrveno-bele već za dva dana očekuje duel u Belgiji i prilika da ostvare i prvu pobedu na gostujućem terenu u Ligi Evrope. Budući da šef stručnog štaba Dejan Stanković zbog povreda neće moći da računa na sve igrače za ovaj duel i da naš tim odlazi na megdan Gentu u izvesnoj meri desetkovan, napadač crveno-belih imaće dosta odgovoran zadatak i biti u prilici da ponovi odličnu partiju od pre nekoliko nedelja.


Stranac pri ulasku u BiH mora da ima 150 KM po danu | vijesti.in.rs\n21 Dec 2018 - 19:44\nSavjet ministara je donio odluku o preraspodjeli sredstava iz budžeta Ministarstva za ljudska prava i izbjeglice u budžet Fonda za povratak BiH. Zakonom o budžetu za 2018. godinu Ministarstvu za ljudska prava i izbjeglice odobrena su sredstva za grant "Finansiranje prava iz Aneksa VII Dejtonskog mirovnog sporazuma" u iznosu 2.131.000 KM.\nBudući da su troškovi drugog potprojekta u okviru državnog projekta stambenog zbrinjavanja "Osiguravanje stambenih rješenja za 780 domaćinstava za povratak i reintegraciju ili lokalnu integraciju u BiH" veći od prvobitno procijenjenih, Skupština donatora odobrila je povećanje iznosa granta za 1.000.000 evra. Sredstva će biti korištena za projektovanje 235 kuća i projektovanje ili revidiranje projekata za 380 stanova i mjere tehničke održivosti za izgradnju ili obnovu infrastrukture električne energije i vodosnabdijevanja koja se ne nalazi na lokaciji u okviru potprojekata.\nSavjet ministara BiH primio je k znanju informaciju "Analiza spoljno razmjene BiH za period I - IX 2018. godine" koju je pripremilo Ministarstvo spoljne trgovine i ekonomskih odnosa BiH. Ukupna robna razmjena BiH u spomenutom periodu iznosila je 23,10 milijardi KM. Vrijednost izvezene robe bila je 8,81 milijarda KM, a uvezene 14,29 milijardi KM, te je zabilježen spoljnotrgovinski deficit od 5,48 milijardi KM. Trgovinski deficit bilježi rast od 4 odsto u odnosu na isti period prethodne godine.


OBUKA KANADIDATA ZA PODOFICIRE U RATNOM VAZDUHOPLOVSTVU I PVO | veteranpress\nU jedinicama Ratnog vazduhoplovstva i protivvazduhoplovne odbrane u toku je poslednja faza obuke kandidata za prijem u profesionalnu vojnu službu u svojstvu podoficira.\nKandidati se obučavaju za dužnosti avio-oružara, avio-tehničara, operatere na radarskim i raketnim sistemima i opšte vazduhoplovne dužnosti. Prethodno su završili osnovnu obuku u Centru za obuku i usavršavanje podoficira „Milunka Savić“, a zatim i specijalističku obuku u Centru za obuku Ratnog vazduhoplovstva i PVO.\nNa konkurs koji je raspisan u junu prošle godine javio se veliki broj kandidata iz građanstva. Izabrano je stotinak najboljih i najspremnijih i oni se od decembra 2020. godine nalaze na obuci za poziv podoficira. Za to vreme su prošli osnovnu vojničku obuku, stekli znanja neophodna podoficiru Vojske Srbije i sada se u jedinicama obučavaju za dužnosti za koje su konkurisali. Kandidati koji uspešno savladaju sve elemente obuke, dalji rad nastaviće u jedinicama Ratnog vazduhoplovstva i PVO.\nJavni konkurs za prijem lica u svojstvu podoficira na neodređeno vreme u Ratnom vazduhoplovstvu i PVO za 2021. godinu biće raspisan u maju. Priliku da konkurišu imaće svi zainteresovani državljani Republike Srbije koji ispunjavaju uslove konkursa.\nTAKTIČKA VEŽBA REČNE FLOTILE SA BOJEVIM GAĐANJEM\n12 Juna, 2021, 1:21 pm


U organizaciji četiri reprezentativna sindikata 23.02.2022\nJednočasovni štrajk upozorenja u Krušiku biće održan danas od 12 do 13 časova okupljanjem zaposlenih ispred svojih pogona. Rukovodstvo fabrike je odmah nakon odluke o štrajku krenulo sa... · 7 komentara\nSindikalci traže pomoć Države 9.10.2021\nRadnici Krušika od aprila nemaju overene zdravstvene knjižice, saopštili su predstavnici sindikata. Oni su pozvali državu da pomogne jer valjevska fabrika nije u mogućnosti da sama servisira svoje... · 25 komentara\nNa izbornoj Skupštini 28.06.2021\nNa izornoj Skupštini Nacionalne alijanse za lokalni ekonomski razvoj (NALED) ponovo je izabrana msc. Stanka Pejanović, potpredsednica Hisense International i izvršna potpredsednica Hisense Europe,...\nSocijalnim dijalogom do nove sistematizacije 29.05.2021\nNakon višemesečnih pregovora u Valjevu je potpisan novi kolektivni ugovor između kompanije "Gorenje Valjevo" i dva fabrička sindikata. Prema rečima Stanka Pejanović, ovo je važan dan za Valjevo i...\n"Nećete imati problema ni sa platama, ni sa poslom", obećao 9.03.2021\nPredsednik Srbije Aleksandar Vučić je 9. marta prošle godine posetio Krušik i tada radnicima obećao da "neće imati problema ni sa platama, ni sa poslom". Obećao je i da će država uložiti desetine... · 15 komentara


Epidemiološka situacija u Federaciji BiH- utorak, 23.11.2021. godine (presjek stanja u 12h) – ZZJZ FBiH\nU protekla 24h, Zavodu za javno zdravstvo Federacije BiH prijavljena su ukupno 2 982 uzorka, od čega je 475 pozitivno na SARS-CoV-2.\nU protekla 24h u Federaciji BiH preminulo je 11 osoba i to iz Unsko-sanskog, Srednjobosanskog, Zapadnohercegovačkog, Zeničko-dobojskog i Kantona Sarajevo, dok je jedan smrtni ishod prijavljen retroaktivno.\nCategory: Izvještaji za javnostBy Maja Kojovic November 23, 2021\nPreviousPrevious post:Epidemiološka situacija u Federaciji BiH- ponedjeljak, 22.11.2021. godine (presjek stanja u 12h)NextNext post:Održana edukacija zaposlenika Zavoda za javno zdravstvo Kantona Sarajevo za korištenje softverske aplikacije


Kinezi za 28 sati napravili zgradu od 10 spratova /video/ - 27.06.2021, Sputnik Srbija\nKinezi za 28 sati napravili zgradu od 10 spratova /video/\nKineska kompanija izgradila je zgradu od 10 spratova za samo 28 sati i 45 minuta u gradu Čangša, prestonici provincije Hunan. 27.06.2021, Sputnik Srbija\nKompanija „Broud grup“ navodi da se radi o najbržem građenju slične zgrade do sada zabeleženom na svetu, i dodaju da je otporna na zemljotrese i tajfune.Zgrada je napravljena od džinovskih blokova koji su prethodno izrađeni u fabrici te kompanije. Svaki blok ima čeličnu konstrukciju i u fabrici im je ugrađena električna i vodovodna instalacija, kao i zidovi na kojima su završeni unutrašnji radovi.Delovi zgrade, nalik na kontejnere za stanovanje, doneti su na mesto izgradnje, gde su uklopljeni i povezani u zgradu sa 10 spratova.Kako dodaju, na ovaj način mogu da se grade i druge zgrade, od luksuznih rezidencija, do nebodera sa 200 spratova.Nova zgrada je 10 puta lakša i 100 puta otpornija na zemljotrese i tajfune od onih napravljenih na konvencionalan način, tvrde iz kineske kompanije, dodajući da su troškovi gradnje, ali i potrošnja energije, neuporedivo niži.Kinezi su, inače poznati, po brzoj gradnji, pa je tako ista kompanija 2015. godine izgradila zgradu od 57 spratova za samo 19 dana.Takođe svetski je poznata brza izgradnja kovid bolnice u Vuhanu u februaru 2020. godine, koja je izgrađena za samo 10 dana.Pročitajte još:\nOd Kineza vise nista ne moze iznenaditi, oni su za postovanje!\nsvet, vesti, video-klub, kina, građevina\n© Foto : Youtube/BROAD Group/PrintscreenZgrada od 10 spratova napravljena za 28 sati u Kini\n© Foto : Youtube/BROAD Group/Printscreen\nKineska kompanija izgradila je zgradu od 10 spratova za samo 28 sati i 45 minuta u gradu Čangša, prestonici provincije Hunan.\nKompanija „Broud grup“ navodi da se radi o najbržem građenju slične zgrade do sada zabeleženom na svetu, i dodaju da je otporna na zemljotrese i tajfune.\nZgrada je napravljena od džinovskih blokova koji su prethodno izrađeni u fabrici te kompanije. Svaki blok ima čeličnu konstrukciju i u fabrici im je ugrađena električna i vodovodna instalacija, kao i zidovi na kojima su završeni unutrašnji radovi.\nDelovi zgrade, nalik na kontejnere za stanovanje, doneti su na mesto izgradnje, gde su uklopljeni i povezani u zgradu sa 10 spratova.\n„Instalacija je veoma jednostavna: šrafovi se pritegnu i spoje se električne i vodovodne instalacije, te se na taj način zgrada završi za samo jedan da“, saopšteno je iz kompanije.\nKako dodaju, na ovaj način mogu da se grade i druge zgrade, od luksuznih rezidencija, do nebodera sa 200 spratova.\nNova zgrada je 10 puta lakša i 100 puta otpornija na zemljotrese i tajfune od onih napravljenih na konvencionalan način, tvrde iz kineske kompanije, dodajući da su troškovi gradnje, ali i potrošnja energije, neuporedivo niži.\nKinezi su, inače poznati, po brzoj gradnji, pa je tako ista kompanija 2015. godine izgradila zgradu od 57 spratova za samo 19 dana.\nTakođe svetski je poznata brza izgradnja kovid bolnice u Vuhanu u februaru 2020. godine, koja je izgrađena za samo 10 dana.\n27 Jun, 13:557


"Okupljanje na otvorenom BEZ MASKE za mesec i po, dva"\nOkupljanja na otvorenom bez nošenja maski mogu biti dozvoljena za mesec i po do dva, izjavio je epidemiolog i član Kriznog štaba za borbu protiv koronavirusa Predrag Kon.\n“Vrlo brzo ćemo mi, kad se spusti aktivnost virusa, za jedno mesec i po, dva, dozvoliti se bude na otvorenom prostoru bez maske“, izjavio je Kon za N1.\nOn je rekao da svako ko krši epidemiološke mere “mora da zna da će nekad biti kažnjen“, ali i da će “vrlo brzo” proći vreme kada je to potrebno.\nKako se navodi, Kon nije želeo da govori o optužbama da su zamenik gradonačelnika Beograda Goran Vesić ili predsednik Srbije Aleksandar Vučić kršili epidemiološke mere prisustvom na korona žurci, odnosno “branču“ bez maski.\n“Ja doživljavam, ako govorimo konkretno o predsedniku (Vučiću), da on vrlo pažljivo osluškuje kako se narod ponaša, ima odnos prema tome koji većina našeg naroda ima i zato je dobro prihvaćen u narodu“, rekao je.\n“Da li greši – greši. Nema tu dileme, u lice sam mu govorio. Međutim, njegovo je da odgovori, ne mogu ja da odgovorim ono što je on meni govorio“, dodao je doktor Kon.\nKon: Preporučene mere nikada neće funckionisati\nNjegov utisak je da građani ne slušaju preporučene mere i da za ono što je preporučeno “sada znamo za sigurno da nikad neće da funkcioniše“.\n“Kod nas se obaveza tretira kao preporuka“, kaže i dodaje da se to vidi na primeru vakcinacije protiv gripa, koja je obavezna pa se ne sprovodi.\nIstakao je da ljudi imaju izbor ili da se vakcinišu ili da se zaraze, a svako ko se opredeli da se zarazi “treba da zna da je smrtnost od bolesti jedan odsto – znači jedan od sto umire od te bolesti, na sedam miliona ljudi to je 70 hiljada“.\n“Ja želim sve najbolje svakome ko se tako odlučio, da ima blagu formu bolesti, čak da nema nikakvu i da stekne imunitet, ali to nije mudra odluka“, rekao je on.\nKolektivni imunitet: 80% vakcinisanih\nIstakao je da je za kolektivnu zaštitu neophodno da najmanje pola odrasle populacije bude vakcinisano, a da bi bili “potpuno sigurni“ injekciju treba da primi 80 odsto ljudi.\nDoktor Kon je rekao da se “neprekidno“ sprovode kontrole i izriču kazne zbog kršenja epidemioloških mera.\nU slučaju javnih okupljanja, poput protesta, igranja kola oko spomenika Stefanu Nemanji i ostalih, jedino bi bila moguća upotreba sile, “a ja nisam za upotrebu sile“, rekao je on.